Gaga számos alkalommal jelent meg televíziós show-műsorokban, köztük vendégzsűri volt az "American Idol"ban és a "So You Think You Can Dance"-ben, illetve a hangját kölcsönözte a "Simpson családban" is. Ezenkívül jó párszor szerepelt filmekben és reklámokban is, és két hálaadásnapi televíziós különkiadást is készített: 2011-ben az "A Very Gaga Thanksgiving"et és 2013-ban a "Lady Gaga and the Muppets Holiday Spectacular"t. Gaga főszerepet kapott az antológia jellegű "Amerikai Horror Story" című horrorsorozat 2015-2016-os ' alcímű évadjában, amiért Golden Globe-díjat kapott "A legjobb színésznő minisorozatban" kategóriában. Ezen kívül megjelent a sorozat 2016-os ' című szezonjában is. Gaga és Bradley Cooper főszereplésével készült a 2018-as "Csillag születik" című zenés film, ahol Ally szerepében egy énekesnőt alakított. Színészi játéka elsöprő sikert aratott és egy-egy jelölést gyűjtött be "A legjobb színésznő" kategóriában a 91. Oscar-gálán, a 72. BAFTA-gálán, a 76. Golden Globe-gálán, valamint a 25. Screen Actors Guild-gálán, illetve ugyanabban a kategóriában elnyerte a Critics’ Choice és a National Board of Review elismeréseit.